Jaan Tätte

Jaan Tätte (sündinud 24. märtsil 1964 Viljandis) on eesti näitekirjanik, näitleja ja laulja.

Elukäik
Jaan Tätte on lõpetanud 1982. aastal Viljandi 1. Keskkooli ning õppinud aastatel 1982–1984 Tartu Riiklikus Ülikoolis bioloogiat ja 1985–1986 Tallinna Pedagoogilises Instituudis kultuurharidustööd (näitejuhtimist). 1990. aastal lõpetas ta Tallinna Konservatooriumi lavakunstikateedri (XIV lend).

Aastatel 1990–2003 töötas Tätte Tallinna Linnateatris näitlejana ja 2003–2007 näitekirjanikuna. Aastatel 1988–1991 näitles ta ka Pirgu Arenduskeskuse näitetrupis.

2008. aasta mais sai Tättest Vilsandi saarevaht.Kerttu Kaldoja. Jaan Tättest sai Vilsandi saarevaht Eesti Päevaleht, 23.04.2008.

Aastatel 2010–2012 osalesid Jaan Tätte ja Marko Matvere katamaraani Nordea põhimeeskonna liikmetena ümbermaailmareisil, mis kestis kokku 626 päeva. Seilati Euroopast Atlandi ookeanile, Kariibi merel, Vaiksel ookeanil, Okeaanias, India ookeanil, Vahemerel, kokku läbiti 33 000 meremiili.Kristiina Kõrvas. Tätte-Matvere reis Pärnu Postimees, 22.06.2012.Nordea reis “Ümber imelise ilma” – näitus Kondase keskuses Sirp.ee, 03.09.2012.

Tätte on menukas näitekirjanik: tema näidendeid on mängitud Inglismaal, Prantsusmaal, Saksamaal, Hispaanias, Luksemburgis, Rootsis, Soomes, Lätis, Leedus, Armeenias, Venemaal jm.Jaan Tätte elulugu Eesti teatri biograafilises leksikonis. Vaadatud 28.11.2025.

Tema rikkaliku laululoomingu hulka kuulub "Tuulevaiksel ööl", mis oli Eesti 2009. aasta üldtantsupeo "Meri" tunnuslaul. 2016. aastal valiti see eestlaste lemmikmerelauluks ja 2021. aastal Eesti vabadusaja parimaks lauluks (esikoht raadio Elmar edetabelis "Taasiseseisvunud Eesti 100 parimat laulu").Raadio Elmari aastahitt on "Tuulevaiksel ööl"

Looming
Rollid Linnateatri lavastustes
Goldberg (Harold Pinter "Sünnipäevapidu"; 1990; diplomilavastus) 
Indrek (A. H. Tammsaare / Mati Unt "Priius – kallis anne" ja "Taeva kingitus"; 1991)
Poiss (Per Olov Enquist "Ilvese tund", 1991) 
André Chénier (P. Weiss / Mati Unt "Rahvasõbra tagakiusamine ja tapmine vaimuhaiglas sadisti juhtimisel", 1992) 
Urban (H. Mankell "Lollprints", 1992) 
Osaline (Fjodor Dostojevski / Madis Kalmet "Majasuurune kivi", 1993)
Nick (Edward Albee "Kes kardab Virginia Woolfi?", 1993)
Benvolio (William Shakespeare "Romeo ja Julia", 1994) 
Gorohhov (Anton Tšehhov "Pianoola ehk Mehhaaniline klaver", 1995) 
Lempz (Jaanus Rohumaa / Mari Tuuling "Ainus ja igavene elu", 1996) 
Ezra Chater (Tom Stoppard "Arkaadia", 1997) 
Konstaabel (Bertolt Brecht / Kurt Weill "Kolmekrossiooper", 1997) 
Kaupo Koha ( Jaan Tätte "Ristumine peateega", 1998) 
Võõras mees (Henrik Ibsen "Naine merelt", 1998) 
Teddy (Harold Pinter "Kojutulek", 1999) 
Thomas Pollock (Paul Claudel "Vahetus", 1999) 
Marcellus (William Shakespeare "Hamlet", 1999)
Poiss (Jaan Tätte "Sild", 2000)
Fred (Jaan Tätte "Palju õnne argipäevaks!", 2001) 
Rita isa (Urmas Lennuk "Boob teab", 2004)

Lavastused
"Tere!"
"Ristumine peateega"

Näidendid
 "Tere!" (lavastanud Jaan Tätte ise)
 "Ristumine peateega" (lavastanud Jaan Tätte)
 "2000 aastat elu Eestimaal ehk Piknik Reiu jõel"
 "Sild" (Tallinna Linnateatris lavastanud Jaanus Rohumaa)
 "Palju õnne argipäevaks!" (Tallinna Linnateatris lavastanud Andrus Vaarik. A. H. Tammsaare nim. Teatris lavastanud Allan Kress).
 "Kaotajad" (Tallinna Linnateatris lavastanud Elmo Nüganen)
 "Latern" (lavastanud Tõnu Kaljuste)
 "Meeletu" (2004; Tallinna Linnateatris lavastanud Eva Klemets) 
 "Kaev" (2005; lavastaja Indrek Sammul, esietendus 2. juunil 2006)

Raamatud
"Jaan Tätte laulud" (2002; kirjastus Tänapäev)
"Näidendid" (2002; Tallinna Linnateater)
"Kuhu kuningad kadusid?" (2005; kirjutanud koos Kati Murutariga)
 "Vaikuse hääl" (2014)

Rollid filmides
"Ainult hulludele ehk Halastajaõde" (Tallinnfilm 1990)
"Suflöör" (Freyja Film 1993)
"Tulivesi" (Tallinnfilm / Faama Film 1994)
"King" (Läti 1998)
"Ristumine peateega" (Acuba Film 1999) 
"Nimed marmortahvlil" (Taska Film 2002)

Muusika

"Majakavahi armuhüüd" (1995 MC / 2000 CD; koos Marko Matverega)
"Mine mine" (2001)
"Olemine" (2004; koos Marko Matverega)
"Laulude õhtu "Vana kuub"" (2005 CD+DVD; koos Marko Matverega)
"Tulemine" (2009)
"Äratund" (2012)
"Peatus" (2014)

Tunnustus
1993 – Lensi Römmer-Kuusi stipendium
1997 – Eesti Näitemänguagentuuri näidendivõistluse II preemia ("Ristumine peateega ehk muinasjutt kuldkalakesest")
1997 – Suure Vankri auhind – parim laulutekstide autor
1999 – Suure Vankri auhind – parim näitekirjanik
2000 – stipendium "Ela ja sära"
2001 – Valgetähe V klassi teenetemärk
2001 – Eesti Teatri Agentuuri näidendivõistluse II preemia ("Nabatants" ("Palju õnne argipäevaks!"))
2001 – Festivali "Draama 2001" tekstiautori ja meesnäitleja preemia
2002 – Eesti Näitemänguagentuuri aastapreemia
2002 – Balti Assamblee kirjanduspreemia ("Näidendid")
2005 – Aasta Rosin (kogumik "Ruttu tuttu! Eesti isade unejutte", autorid Karl-Martin Sinijärv, Veiko Belials, Andrus Kivirähk, Juhani Püttsepp, Contra, Jürgen Rooste, Jaanus Vaiksoo, Kivisildnik, Peeter Sauter, Jaan Tätte ja Peep Pedmanson; pildid: Jüri Mildeberg)
2010 – Eesti Muusikaauhind – etno-/folgiauhind

Isiklikku
Jaan Tätte on sündinud velsker Jaan Tätte peres.

Ta on abielus Margit Tättega. Neil on pojad Jaan Tätte juunior (muusikunimega Meisterjaan) ja Kunter Tätte.

Alates 2007. aastast elab Jaan Tätte Vilsandi saarel.Oliver Rand. Jaan Tättest sai Vilsandi püsielanik Õhtuleht.ee, 31.12.2007.

 Tsitaat 


 Viited 

 Välislingid 


 Kertu Kalmus. Jaan Tätte esineb aastapäeval Afganistanis Eesti sõdurpoistele EPL, 17. veebruar 2009
 Jaan Tättest valmib muusikal. Õhtuleht, 3. märts 2009
 Mart Niineste. Tuletooja Jaan Tätte: tahaksin, et inimesed oleksid avatumad EPL.ee, 4. juuli 2009
 Jaanus Kulli. "Jaan Tätte on kui valge daam – ilmutab end kord aastas ja kaob jälle." ohtuleht.ee, 13. august 2010
 Anders Härm. Tätte: väikekodanluse diskreetne võlu epl.ee, 18. august 2010 
 Helenduv olend: Jaan Tätte ETV, 9. jaanuar 2009
 Täna õhtul Jaan Tätte ETV, 3. mai 2009
 Plekktrumm. Jaan Tätte Saatejuht Joonas Hellerma. ETV, 23. detsember 2024

Kategooria:Eesti näitlejad
Kategooria:Eesti filminäitlejad
Kategooria:Eesti teatrilavastajad
Kategooria:Eesti kirjanikud
Kategooria:Eesti lauljad
Kategooria:Eesti Popmuusika Aastaauhinnad
Kategooria:Eesti näitekirjanikud
Kategooria:Eesti Muusika- ja Teatriakadeemia vilistlased
Kategooria:Valgetähe V klassi teenetemärgi kavalerid
Kategooria:Sündinud 1964
Kategooria:Vilsandi inimesed